নবীগঞ্জ প্রতিনিধি ॥ নবীগঞ্জে লক্ষাধিক টাকা মূল্যের ১০ বস্তা ভেজাল মসলাসহ ২ ব্যক্তিকে আটক করেছে নবীগঞ্জ থানা পুলিশ। গতকাল রাত সাড়ে ৯টার দিকে নবীগঞ্জ থানার এসআই নজরুল ইসলাম গোপন সংবাদের ভিত্তিতে সুজাপুর-পাইকপাড়া সড়কে লন্ডন প্রবাসী আনোয়ার মিয়ার মসলা মিলে অভিযান চালায়। এ সময় ওই মসলা মিল থেকে বস্তাভর্তি ভেজাল মিশ্রিত ধন্যা, হলুদ ও মরিচের ১০ বস্তা মসলা উদ্ধার করে। এ সময় মিলের চালক আব্দুস ছালাম ও কর্মচারি সেলিম মিয়াকে আটক করা হয়। আটককৃত সেলিম মিয়া নবীগঞ্জ উপজেলার নাদামপুর গ্রামের ইব্রাহীম মিয়ার পুত্র ও মিল চালক আব্দুস ছালাম ভৈরব উপজেলার আনছার মিয়ার পুত্র। এ দিকে পুলিশের হাতে আটক মিল চালক আব্দুস ছালাম ও কর্মচারি সেলিম জানায়, উদ্ধারকৃত মসলাগুলো নবীগঞ্জ শহরের প্রতিষ্টিত ...